גבעת הרואה (מאחז)

גבעת הרואה היא ישוב עצמאי שהוקם כשכונה של היישוב עלי בצפון-מזרח מועצה אזורית מטה בנימין.

היסטוריה 
הגבעה הוקמה בשנת תשס"ג כשכונה של היישוב עלי. מיקומה נבחר על מנת ליצור רצף טריטוריאלי בין צידו המזרחי של גוש שילה לעלי ולמעלה לבונה במערב הגוש. הגבעה מתנשאת לגובה של 762 מטרים מעל לפני הים, מתגוררות בו היום 49 משפחות בהן כ-150 ילדים. בינואר 2016 הפך היישוב לרשות עצמאית במועצה אזורית מטה בנימין - על מנת לקדם חזון של הקמת ישוב. בחודש מרץ 2017 הכריזה המדינה על חלקים נרחבים היושבים על ההר כאדמות מדינה.

בגבעה קיים מצפור הצופה על נחל שילה, למרגלות ההר שוכן מעיין עין עוז, בוסתן פינות פיקניק בחיק הטבע, מסלולי שטח, ועוד.

בפברואר 2023 החליט הקבינט להסדיר את המאחז יחד עם גבעת הראל הסמוכה.

קישורים חיצוניים 
 
 גבעת הרואה, באתר לגור ביו"ש
 גבעת הרואה, באתר הקרן לפיתוח מטה בנימין וההתיישבות

הערות שוליים 

מועצה אזורית מטה בנימין
יישובים שהוקמו ב-2003
עלי